CELEX: 21996D0213(03)
Language: el
Date: 1995-12-22 00:00:00
Title: Απόφαση αριθ. 5/95 του συμβουλίου σύνδεσης ΕΚ-Τουρκίας της 22ας Δεκεμβρίου 1995 σχετικά με τον τρόπο συμμετοχής των τούρκων εμπειρογνωμόνων στις εργασίες ορισμένων τεχνικών επιτροπών

Avis juridique important

|

21996D0213(03)

Απόφαση αριθ. 5/95 του συμβουλίου σύνδεσης ΕΚ-Τουρκίας της 22ας Δεκεμβρίου 1995 σχετικά με τον τρόπο συμμετοχής των τούρκων εμπειρογνωμόνων στις εργασίες ορισμένων τεχνικών επιτροπών  

Επίσημη Εφημερίδα αριθ. L 035 της 13/02/1996 σ. 0049 - 0049

ΑΠΟΦΑΣΗ αριθ. 5/95 ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΚ-ΤΟΥΡΚΙΑΣ της 22ας Δεκεμβρίου 1995 σχετικά με τον τρόπο συμμετοχής των τούρκων εμπειρογνωμόνων στις εργασίες ορισμένων τεχνικών επιτροπών (96/145/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη την απόφαση αριθ. 1/95 του Συμβουλίου Σύνδεσης ΕΚ-Τουρκίας για τη θέση σε εφαρμογή του οριστικού σταδίου της τελωνειακής ένωσης, και ιδίως το άρθρο 60,Εκτιμώντας ότι η απόφαση αριθ. 1/95 προβλέπει ότι εμπειρογνώμονες της Τουρκίας είναι δυνατό να συμμετέχουν στις εργασίες των επιτροπών που αναφέρονται στο παράρτημα 9 της εν λόγω απόφασης, εφόσον αυτό απαιτείται για τη διασφάλιση της καλής λειτουργίας της τελωνειακής ένωσης 7 ότι απαιτείται να καθοριστεί ο τρόπος της συμμετοχής τους στις εν λόγω επιτροπές,ΑΠΟΦΑΣΙΖΕΙ:Άρθρο 1Η Τουρκία ορίζει έναν εμπειρογνώμονα που την εκπροσωπεί στις συνεδριάσεις καθεμιάς από τις επιτροπές που αναφέρονται στο παράρτημα 9 της απόφασης αριθ. 1/95. Ο εμπειρογνώμονας, που πρέπει να είναι διοικητικός υπάλληλος της Τουρκίας, συμμετέχει στις εργασίες των επιτροπών όταν αφορούν τη λειτουργία της τελωνειακής ένωσης. Διατυπώνει στο πλαίσιο αυτών των επιτροπών τη θέση της Τουρκίας. Δεν διαθέτει δικαίωμα ψήφου. Η θέση του καταχωρείται χωριστά κατά τις διατάξεις του κεφαλαίου V της απόφασης αριθ. 1/95.Άρθρο 2Η Επιτροπή των Ευρωπαϊκών Κοινοτήτων ενημερώνει εγκαίρως τον εμπειρογνώμονα που αναφέρεται στο άρθρο 1 για την ημερομηνία των συνεδριάσεων της επιτροπής και για τα σημεία της ημερήσιας διάταξης κάθε συνεδρίασης, επί των οποίων αντιπροσωπεύει την Τουρκία, και του διαβιβάζει τις σχετικές πληροφορίες.Άρθρο 3Με πρωτοβουλία του προέδρου της, η επιτροπή μπορεί να συνέρχεται και όταν απουσιάζει ο εμπειρογνώμονας που εκπροσωπεί την Τουρκία. Σ' αυτή την περίπτωση η Τουρκία ενημερώνεται σχετικά.Άρθρο 4Η παρούσα απόφαση αρχίζει να ισχύει την ημέρα έναρξης ισχύος της απόφασης αριθ. 1/95.Βρυξέλλες, 22 Δεκεμβρίου 1995.Για το Συμβούλιο Σύνδεσης ΕΚ-ΤουρκίαςΟ ΠρόεδροςL. ATIENZA SERNA